Tájékoztatjuk Nézőinket, hogy a következő évadban néhány előadásban is szerepátvételre, kettőzésre kerül sor. A diktátor: Tudosító szerepében Brasch Bence mellett Karácsonyi Zoltánt láthatják. A 2025/26-os évadtól Ember Márk nem játssza tovább ezt a szerepet. Hilda szerepét Szász Júlia, Angol katona/Járőr szerepét Laczkó Bálint e.h. veszi át. Színlap: https://www.vigszinhaz.hu/A_diktator A nagy Gatsby: Tom Buchanan szerepében Brasch Bence és Ember Márk mellett Medveczky Balázst is láthatják. Balázs George Wilson szerepét is megtartja. Cathrine McKee szerepét Gál Réka Ágota veszi át. T. Capote szerepében Reider Péter mellett Kovács Tamás is színpadra lép. Kövesi Zsombor nem játssza tovább ezt a szerepet. Színlap: https://www.vigszinhaz.hu/A_nagy_Gatsby A Pál utcai fiúk: Áts Feri szerepében Brasch Bence, Ember Márk és Józan László mellett Horváth Szabolcs is színpadra lép. Id. Pásztor szerepében Bölkény Balázs mellett Laczkó Bálint e.h. is színpadra lép. Ember Márk nem játssza tovább ezt a szerepet. Weisz szerepében Szántó Balázs mellett Varga Szabolcs e.h. is színpadra lép. Nemes Tibor nem játssza tovább ezt a szerepet. Richter szerepében Csiby Gergely és Nyomárkay Zsigmond mellett Steenhuis Raul e.h. is színpadra lép. Színlap: https://www.vigszinhaz.hu/A_Pal_utcai_fiuk Barátom, Harvey: Lofgren, taxisofőr szerepét Telekes Péter veszi át. Színlap: https://www.vigszinhaz.hu/Baratom_Harvey Liliomfi: Mariska szerepét Gál Réka Ágota veszi vissza. Színlap: https://www.vigszinhaz.hu/Liliomfi Pinokkió: Ködember szerepében Biró Kristóf és Juhász Bence mellett Laczkó Bálint e.h. lép színpadra. Színlap: https://www.vigszinhaz.hu/Pinokkio A dzsungel könyve: Túna szerepében Antóci Dorottya és Virágh Panna mellett Rigó Mária e.h. is színpadra lép. Gál Réka Ágota nem játssza tovább ezt a szerepet. Maugli szerepében Reider Pétert és Kerek Dávidot láthatják. A 2025/26-os évadtól Kövesi Zsombor nem játssza tovább ezt a szerepet. Akela szerepében Borbiczki Ferenc és Karácsonyi Zoltán mellett Sághy Tamást is láthatják. Sír Kán szerepében Orosz Ákos és Karácsonyi Zoltán lép színpadra. A 2025/26-os évadtól Brasch Bence nem játssza tovább ezt a szerepet. Furkó Farkas szerepében Kovács Olivér és Nyomárkay Zsigmond mellett Laczkó Bálint e.h. is színpadra lép. Krasznai Vilmos nem játssza tovább ezt a szerepet. Főfarkas szerepében Illés Adrián és Liber Ágoston mellett Steenhuis Raul e.h. is színpadra lép. Polák Ferenc nem játssza tovább ezt a szerepet. Színlap: https://www.vigszinhaz.hu/A_dzsungel_konyve Amadeus: Emanuel Schikaneder szerepében Nyomárkay Zsigmond mellett Steenhuis Raul e.h. is színpadra lép. Színlap: https://www.vigszinhaz.hu/Amadeus Képzelt beteg: Lujzácska szerepét László Rebeka e.h. veszi át. Színlap: https://www.vigszinhaz.hu/Kepzelt_beteg Rémségek kicsiny boltja: Dr. Orin Scrivello szerepében Brasch Bence mellett Szántó Balázst is láthatják. Színlap: https://www.vigszinhaz.hu/Remsegek_kicsiny_boltja Magyar Elektra: Elektra szerepében Gál Réka Ágota és Szász Júlia lép színpadra. Aegistus szerepében Brasch Bence mellett Bölkény Balázst is láthatják. Orestes szerepét Kovács Tamás veszi át. Színlap: https://www.vigszinhaz.hu/Magyar_Elektra Szeretettel várjuk Önöket előadásainkon! Jegyvásárlás: https://www.vigszinhaz.hu/musor/index.php
A Víg Társalgó Podcast kilencedik részében Darvas Ivánra születésének 100. évfordulóján egy különleges Víg Társalgó esttel emlékeztünk a Víg Szalonban. Darvas Iván a 20. századi magyar színházművészet egyik legkarizmatikusabb színésze volt. Egész pályája – a Művész Színháztól a Vígszínházon át a politikai közéletig – egyetlen nagyívű és következetes szerep: a független gondolkodóé, a szenvedélyes humanistáé. Páratlan eleganciája, utánozhatatlan sármja, intellektusa, fanyar humora és szikár tartása igazi ikonná avatta. Jellegzetes beszédmódja, különös hanghordozása szinte védjegyévé vált. Játékának belső izzása, ahogy a legapróbb rezdülésekből is sorsot tudott formálni, egyszerre volt zavarba ejtően személyes és elemi erejű. Egykori pályatársai és kollégái – Halász Judit, Kútvölgyi Erzsébet, Kovács István és Lukács Sándor – osztották meg személyes történeteiket és közös emlékeiket. A beszélgetésben előadásrészleteken, fotókon, és Darvas Iván írásain keresztül idéztük fel a kivételes színész és karakteres gondolkodó alakját. Az estet Szegő János vezette. A videó a képre kattintva tekinthető meg.
A Víg-Erdő projekt keretében 129 fát ültettünk a Föld napjának alkalmából a Népligetben, a Miyawaki-minierdőben. 2022-ben indult útjára a kezdeményezés, melynek során annyi fát ültetünk, ahány éves a teátrum. Négy év alatt összesen 510 fával gyarapodott a Víg-Erdő a Vígszínház művészeinek és munkatársainak köszönhetően! A Víg számára kiemelten fontos a környezetvédelem és a fenntarthatóság. Ez az alkalom lehetőséget ad arra, hogy közösen felelősséget vállaljunk a környezetünkért, és aktívan tegyünk a Föld jövőjéért. ♻️🌳💙 2026-ban igazi jubileumi faültetés lesz, ugyanis 130 fát fogunk ültetni a Vígszínház 130. születésnapjának alkalmából! A videó a képre kattintva tekinthető meg.
Nyolcadik alkalommal rendezte meg jótékonysági gáláját a Színházi Dolgozók Szakszervezete. Június 19-én a Vígszínházban húsz hazai színház száznál több színművésze lépett színpadra. A példátlan szakmai összefogás 6,5 millió forintot eredményezett, amit a szakszervezet a Segítsünk Alapítványnak ajánlott fel, ezzel szociális támogatást nyújtva a színházi háttérdolgozók számára. A befolyt összegből csaknem 50 rászoruló színházi háttérdolgozó egyszeri gyorssegélyezését tudja ellátni a SzíDoSz alapítványa. Színpadra álltak híres szülők híres gyermekeikkel, az ország összes Padlásának Rádiósa is egyszerre énekelt a színpadon, felléptek művészházaspárok, színházigazgatók. Három város 40 művésze keltette életre a Grundot. Nagy büszkeség és öröm, hogy ebben az évben a Vígszínház adhatott helyszínt ennek a csodálatos összefogásnak!
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |